Ander tye, maar nuus bly nuus | Netwerk24
Ander tye, maar nuus bly nuus
Die hoofopskrif op die voorblad lui "Nog 'n terugslag vir Leeus". Nie 2021 se Britse en Ierse Leeus-toerspan nie, maar 1968 s'n. Met die losvoorspeler John Taylor se skouerbesering wat hy teen Noordwes-Kaapland opgedoen het wat hom drie weke lank buite aksie gaan hou.
Die tweede berig op die voorblad lui "Seegraf vir 22 toe skip sink". Die hooffoto in swart-en-wit op die blad is wel van die World Glory (28 323 ton) se voorstewe wat nog bo die water uitsteek. Die Liberiese tenkskip het 90 myl oos van Durban in 'n vlammende ontploffing aan stukke gebreek en vergaan.
Die voorblad waarop die Leeus-berig swaarder geweeg het as die sinkende skip en 22 vermiste bemanningslede is dié van Saterdag 15 Junie 1968 toe Die Volksblad in sy 64ste bestaansjaar nog vier sent gekos het.